FLORIN GRIGORIU

FLORIN GRIGORIU

Scriitor, inginer, pensionar. Domiciliat în București. Are mai multe cărți de poezie, critică literară, publicistică. A tipărit și cărți pentru copii. Este epigramist exersat prin cenacluri literare în Iași, Brăila, Slobozia, Lehliu-Gară, Călărași, București, inclusiv în Cenaclul Epigramiștilor Ingineri, din cadrul Asociației Generale a Inginerilor Români. Este publicat și cu epigrame în reviste, dintre care menționăm: Caietele Clubului epigramiștilor „Cincinat Pavelescu”, București și „Epigrama de Strehaia”.

La „Am ales lumina”, carte de Magda Sturza-Clopotaru, soția

epigramistului Viorel Martin, 2018

Doamnă, ați ales lumina

Și e bine, e divin!

Dar, fiind mare grădina,

vreau epigrame de… Martin!

Și iar:

Unii scriu, a lor e vina!

Alții epigrame vreau…

Din Cotnar aleg lumina,

Știe Domnul tot ce beau!

NU DAU NUME, E BUCLUC

N-avea de unde el s-o știe

Pe Genoveva din Brabant

Și e fidel către soție,

Iar ea iubește-un Di-amant.

LA DOAMNA U. V. X, ANTOLOGATOARE…

Toată lumea astăzi face

Tot felul de-antologii

Și o doamnă n-are pace

Și nici…stil, ortografii…

LUI MANO, UN ACADE-MIC

Oricâte statui și-ar ridica

Oricâte reviste l-ar lăuda

Și-oricât s-ar conjura cu zâne,

Talentul lui tot mic rămâne.

La primul număr al revistei din Bacău,

„Scântei galbene”, 2018

În Bacăul milenar

Apăru azi o revistă.

Și din foc de făurar

”Scântei galbene”. Există!

Truda nu este-n zadar

În Bacăul milenar

Scântei de talent există,

Au și galbeni, au revistă!

La Cristina Crețu și cartea de

poeme „Un loc din câmpie”, 2018

O spun azi, cu bucurie,

(Am mai spus-o că ai har),

Crețu-i un loc din câmpie:

Teritoriu literar.

LA UN CONCURS LITERAR

La cerințe aș da curs

Cu lucrările-mi bogate,

Dar sunt singur, la concurs

Deja premiile-s date…

ÎMPREJURĂRI… DEMOCRATICE

În viața mea văd uluit,

Că-n statu-acesta democrat,

Ce un partid a construit,

Alte șapte-au demolat…

O LEGE

S-a dat o lege-n care

N-ai voie-a face discriminare,

Deci puricii sunt armăsari,

Nu pișcă și nici nu-s…măgari.

O LEGE

Puricii sunt ființe mici,

Ei nu sunt armăsari, înalți,

Dar n-ai voie asta să zici,

Că-s…discriminați.

LEGI

Se dau legi peste legi

În țara celor fărădelegi

Cu cât mai multe-aici vor fi,

Cu-atât nu vei putea vorbi.

ZILNIC SE MĂRESC SALARIILE ȘI PENSIILE

-Am aflat că se măresc

Pensia, salariul, frate!

– La guvern eu mulțumesc,

Ca și prețurile, toate….

EPIGRAMĂ la Marin Ifrim și cartea sa „Lift spre cer”

Omu-n lume-i efemer,

Chiar poet, dintre cei rari,

Blocat azi, în lift, spre cer

De cei critici literari…

SE ANUNȚĂ ALEGERI…

Toate-s bune,

Timpu-i bun.

Eu votez

Cu…Moș Crăciun.

CRONICAR

Cronicar de cărți, reviste,,

Cu ton dulce, amărui,

Mult le laudă, să existe

Și-ale lui…

DECRET-LEGE-ORDONANȚĂ

Spre-a evita costuri,

Risipă de timp și de bani:

Cei ce sunt în posturi

Vor sta cincizeci de ani!

MIE ȘI ALTORA…

Ca să ies din viața tristă,

Plină-n juru-mi de momâi,

Îmi voi face o revistă

Și voi fi eu cel dintâi…

La doamna Vali Iancu și cartea sa

„Amici de-o clipă”

Doamnă, tare-mi este frică

De a fi amici de-o clipă,

Nu, c-aș citi cartea asta,

Ci c-ar afla nevasta…

S-au înmulțit lansările de carte și

numărul lăudătorilor

Toți scriu bine,

Toți sunt marii autori

Și de-atâtea laude

Nu au cititori…

Profesorii de la unele facultăți obligă

studenții să le cumpere cărțile…

La Târgul de Carte,

Coadă mare s-a făcut.

Studenții, un examen

Iar au de trecut…

VOR FI ALEGERI…

Politici românești

Pentru cei săraci:

Una le vorbești

Și alta faci.

STARE FEBRILĂ

Undeva s-a dat poruncă:

Fi-vor locuri noi de muncă!

Și s-au pus pe-nfăptuit,

Dărâmau, ce-au construit.

Contents